એક સર્વે અનુસાર વીતેલા 27 વર્ષોમાં ચૂંટણી પહેલા અંદાજે 6 મહિના પહેલાનું રોકાણ બે વર્ષમાં સરેરાશ વાર્ષિક 15 થી 23 ટકા સુધીનું વળતર આપે છે. સૌથી વધુ વળતર 2009માં લોકસભાની ચૂંટણી પહેલા રોકાણ કરનાર રોકાણકારોને મળ્યું હતું, ત્યારે યુપીએ સરકાર ફરીથી સત્તામાં પાછી ફરી હતી. જ્યારે સૌથી ઓછુ રીટર્ન 1999માં 1.5 ટકા મળ્યું હતું, ત્યારે સત્તા ભાજપના ફાળે આવી હતી. આ રીતે મોટાભાગે એમ બન્યું છે કે ચૂંટણી અગાઉ રોકાણ કરનાર વર્ગને ચૂંટણી પછીના વર્ષોમાં સારામાં સારુ વળતર મળ્યું છે. ઉદાહરણ જોઈએ તો 2014માં લોકસભાની ચૂંટણીના 6 મહિના પહેલા નવેમ્બર-2013માં રોકાણ કરનાર વર્ગને નવેમ્બર 2015માં વાર્ષિક 14.3 ટકા વળતર મળ્યું હતું.